образците на официалните сертификати, посочени в параграф 1, включва специалните здравни гаранции и информацията, изисквани в част II от съответните образци на официални сертификати за посочените животни, продукти от животински произход, съставни продукти, зародишни продукти и странични животински продукти с произход от трети държави или региони от тях, които се изискват съгласно законодателството на Съюза за въвеждането им в Съюза.
 3.Официалният сертификат се подава в системата IMSOC преди пратката, за която се отнася, вече да е извън контрола на компетентните органи на третата държава, която издава сертификата.
 4.Изискванията, предвидени в настоящия член, не засягат естеството, съдържанието и формата на официалните сертификати или удостоверения, посочени в член 73, параграф 2, букви б) и в) и член 129, параграф 2, буква а) от Регламент (ЕС) 2017/625.
 Член 5
 Заместващи сертификати
 1.Компетентните органи може да издават заместващи сертификати само когато има допуснати административни грешки в първоначалния сертификат или когато първоначалният сертификат е повреден или изгубен.
 2.Със заместващия сертификат не се променя информацията от първоначалния сертификат по отношение на идентификацията, проследимостта и здравните гаранции на пратките.
 3.Освен това заместващият сертификат:
 a)съдържа препратка към уникалния код, посочен в член 89, параграф 1, буква а) от Регламент (ЕС) 2017/625, както и на датата на издаване на първоначалния сертификат, и ясно указва, че той заменя първоначалния сертификат;
 б)има нов номер на сертификат, различен от този на първоначалния сертификат;
 в)има отбелязана дата, на която е издаден, вместо датата на издаване на първоначалния сертификат; както и
 г)се представя пред компетентните органи в оригинал, освен когато става въпрос за електронни заместващи сертификати, подавани в системата IMSOC.
 Член 6
 Бележки за попълването на образците на официалните сертификати
 Образците на официалните сертификати, посочени в членове 12, 13 и 15—27, се попълват съгласно бележките в приложение II.
 Член 7
 Образци на официални сертификати за въвеждане в Съюза с цел пускане на пазара на прясно месо от копитни животни
 За да се отговори на изискванията за сертифицирането, предвидени в членове 88, 89 и член 126, параграф 2, буква в) от Регламент (ЕС) 2017/625, за въвеждането в Съюза с цел пускане на пазара на прясно месо от копитни животни се използват образците на официалните сертификати BOV, OVI, POR, EQU, RUF, RUW, SUF, SUW и EQW, установени в част 2 от приложение II към Регламент (ЕС) No 206/2010 на Комисията
 13
 .
 Член 8
 Образци на официални сертификати за въвеждане в Съюза с цел пускане на пазара на месо от домашни птици, щраусови и пернат дивеч, яйца и яйчни продукти
 За да се отговори на изискванията за сертифицирането, предвидени в членове 88, 89 и член 126, параграф 2, буква в) от Регламент (ЕС) 2017/625, за въвеждането в Съюза с цел пускане на пазара на месо от домашни птици, щраусови и пернат дивеч, яйца и яйчни продукти се използват образците на официалните сертификати POU, POU-MI/MSM, RAT, RAT-MI/MSM, WGM, WGM-MI/MSM, E и EP, установени в част 2 от приложение I към Регламент (ЕО) No 798/2008 на Комисията
 14
 .
 Член 9
 Образци на официални сертификати за въвеждане в Съюза с цел пускане на пазара на месо от диви